OpenLLM-France/wikimedia huggingface dataset:
# Còssifa capblanc

El còssifa capblanc (Cossypha heinrichi) és una espècie d'ocell paseriforme de la família dels muscicàpids. Es troba en dos reductes de població a l'Àfrica central. Al nord d'Angola, l'espècie habita en un dens sotabosc de boscos galeria al llarg de rius i rierols a 1.250 m d'alçada, entrant ocasionalment a les zones de sabana circumdants. A l'oest de la República Democràtica del Congo, habita uns quants boscos aïllats i espessos (no en galeria) a la sabana. El seu estat de conservació és considerat de risc mínim, tot i que s'estima que la població (entre 6.000 i 15.000 ondividus) està decreixent.

## Taxonomia

El 1954, Gerd Heinrich va recollir exemplars d'ocells a Angola, i els exemplars van ser enviats al Museu Field d'Història Natural, a Chicago. Tres dels exemplars eren còssifes capblanques, i el 1955, Austin Loomer Rand els va descriure com a Cossypha heinrichi. L'espècie és monotípica.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còssifa capblanc». Diccionari dels ocells del món. TERMCAT. [Consulta: 7 gener 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 701. ISBN 978-84-16728-37-4.
* ↑ BirdLife International. «White-headed Robin-chat. Cossypha heinrichi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 gener 2021].
* ↑ Rand, Austin L. «A New Species of Thrush from Angola». Fieldiana Zoology. Chicago Natural History Museum, 34, 31, 1955, pàg. 327–329.
# NSX

NSX té els següents significats:
* Honda NSX (de l'acrònim en anglès New Sportscar eXperimental), model d'automòbil esportiu fabricat per Honda
* nsx també és el codi ISO 639-3 del songo, llengua parlada a Angola
# Placa aràbiga

La placa aràbiga és una placa tectònica que ocupa la Península Aràbiga i part del Pròxim Orient. La seva superfície és de 0'120 82 estereoradiants (5.000.000 km²).
Amb més detall, cobreix:
* la totalitat de la península aràbiga i de Mesopotàmia i el sud-est d'Anatòlia;
* l'est de la Mar Roja i la Depressió d'Afar;
* el nord del Golf d'Aden, el nord-oest del Mar d'Aràbia i el Golf Pèrsic.
A certes zones de Turquia, on es troba el límit entre aquesta placa i l'eurasiàtica, es produeixen freqüents terratrèmols. En temps recents –dins una escala geològica–, la separació d'aquesta placa i la placa africana va crear el Rift del Mar Roig, que va ser ocupat per la Mar Roja.
Les plaques limítrofes són:
* Al nord, la placa eurasiàtica
* Al sur, la placa africana
* A l'est, la placa índia i la placa eurasiàtica
* A l'oest, la placa africana i la placa eurasiàtica

## Referències

* ↑ Tectonics of a Thousand-and-One Nights a NASA
* ↑ «Here are the Sizes of Tectonic or Lithospheric Plates». ThoughtCo.
* ↑ «Arabian Plate». [Consulta: 3 juliol 2018].
* ↑ «Plate Boundaries of the Arabian Plate – GEOS 309: Tectonics», 04-03-2016. Arxivat de l'original el 2016-03-04. [Consulta: 3 juliol 2018].

## Vegeu també

* Tectònica de plaques
# Marc Fusté Olivé

Marc Fusté Olivé, conegut popularment com a “Marquet de la Dona”, va néixer a la ciutat de Valls el gener de 1801 i era pintor d'aigüeres i teixidor, a més de llogar vestits per als diferents balls que participaven en el seguici popular.
Fusté no tenia estudis ni preparació literària de cap mena. Tot i així, tenia una gran traça i habilitat en compondre “parlaments” per a balls parlats. Entre les peces més destacades hi ha el Ball de la Mare de Déu de la Candela de Valls, que es recupera a les Festes Decennals de la Mare de Déu de la Candela del 2011.
També fou autor del Ball del Sant Crist de la localitat de Salomó, al Camp de Tarragona, i del Ball de Sant Pere Ermengol del poble de la Guàrdia dels Prats, a la Conca de Barberà.

## Referències

* ↑ Petita biografia
* ↑ Jaume Ferrer i Puig Mn. Albert Palacín, entre el verb i la cultura catalana, Centre d'Estudis de la Conca de Barberà
* ↑ Moncunill Cirac, Lluis M. El Ball antic de la Candela a Valls dins la tradició dels balls parlats Arxivat 2016-08-26 a Wayback Machine., Institut d'Estudis Vallencs
* ↑ Recuperen el Ball de la Candela que es representarà a les Festes Decennals, El Vallenc, 15 de juliol de 2010

## Bibliografia

* Albert Palacín i Artiga Marc Fusté i els seus balls parlats Institut d'Estudis Vallencs
# Còssifa d'Angola

El còssifa d'Angola (Xenocopsychus ansorgei; prot: Cossypha ansorgei) és una espècie d'ocell paseriforme de la família dels muscicàpids. Es troba des de l'oest d'Angola fins al sud del riu Cunene, al nord de Namíbia. Habita llocs rocosos de sabana humida a seca. El seu estat de conservació es considerava gairebé amenaçat però va ser revisat i actualment es considera en risc mínim.

## Taxonomia

Anteriorment es considerava aquesta espècie com l'únic membre del gènere monotípic Xenocopsychus, però el Congrés Ornitològic Internacional la va traslladar al gènere Cossypha a partir dels resultats d'un estudi filogenètic molecular publicat el 2010. Tanmateix, el Handook of the Birds of the World i la quarta versió de la BirdLife International Checklist of the birds of the world (Desembre 2019), la mantingueren a Xenocopsychus.
Finalment, en la versió 12.1, 2022 el COI va reveure la seva decisió i tornà a classificar la còssifa d'Angola dins del gènere monotípic Xenocopsychus.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còssifa d'Angola». Diccionari dels ocells del món. TERMCAT. [Consulta: 14 gener 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 700. ISBN 978-84-16728-37-4.
* ↑ BirdLife International. «Angola Cave-chat. Xenocopsychus ansorgei» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 16 gener 2021].
* ↑ Sangster, G.; Alström, P.; Forsmark, E.; Olsson, U. «Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae)». Molecular Phylogenetics and Evolution, 57, 1, 2010, pàg. 380–392. DOI: 10.1016/j.ympev.2010.07.008. PMID: 20656044.
* ↑ «Chats, Old World flycatchers». World Bird List Version 6.2. International Ornithologists' Union.
* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
# Black Creek (Carolina del Nord)

Black Creek és una població dels Estats Units a l'estat de Carolina del Nord. Segons el cens del 2000 tenia 714 habitants.

## Demografia

Segons el cens del 2000, Black Creek tenia 714 habitants, 279 habitatges i 210 famílies. La densitat de població era de 411,5 habitants per km².
Dels 279 habitatges en un 38% hi vivien nens de menys de 18 anys, en un 53% hi vivien parelles casades, en un 17,2% dones solteres, i en un 24,4% no eren unitats familiars. En el 21,5% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,91.
Per edats la població es repartia de la següent manera: un 26,9% tenia menys de 18 anys, un 9,8% entre 18 i 24, un 32,1% entre 25 i 44, un 22,1% de 45 a 60 i un 9,1% 65 anys o més.
L'edat mediana era de 34 anys. Per cada 100 dones de 18 o més anys hi havia 89,1 homes.
La renda mediana per habitatge era de 30.368 $ i la renda mediana per família de 32.857 $. Els homes tenien una renda mediana de 27.679 $ mentre que les dones 20.909 $. La renda per capita de la població era de 13.661 $. Entorn del 17,4% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Black Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Black Creek». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# NSU

NSU té els següents significats:
* Nova Esquerra Unida (del seu nom en italià Nuova Sinistra Unita), partit polític històric d'Itàlia
* Nacionalsocialistes Clandestins (del seu nom en alemany Nationalsozialistische Untergrund), grup terrorista neonazi d'Alemanya
* NSU Motorenwerke AG (de l'acrònim de Neckarsulm, ciutat on té la seu), indústria automotriu d'Alemanya
* Unitat Nacional de Vigilància (del seu nom en anglès National Surveillance Unit), servei d'intel·ligència de la Garda Síochána d'Irlanda
* N.S.U. (de l'acrònim en anglès de Non-Specific Urethritis), cançó del grup britànic Cream
# 15a etapa del Tour de França de 2016

La 15a etapa del Tour de França de 2016 es disputà el diumenge 17 de juliol de 2016 sobre un recorregut de 160 km entre Bourg-en-Bresse i Culoz.

## Resultats
### Classificació de l'etapa

Font: ProCyclingStats :

### Colls i cotes
## Classificacions a la fi de l'etapa
### Classificació general

Font: ProCyclingStats :

### Classificació per punts

| | Ciclista | Equip | Punts |
| 1 | Peter Sagan (SVK) | Team Tinkoff | 340 |
| | Mark Cavendish (GBR) | Dimension Data | 278 |
| 3 | Marcel Kittel (GER) | Lotto Soudal | 228 |

### Classificació de la muntanya

| | Ciclista | Equip | Punts |
| 1 | Rafał Majka (POL) | Team Tinkoff | 127 |
| 2 | Thomas De Gendt (BEL) | Lotto Soudal | 90 |
| 3 | Daniel Navarro (ESP) | Cofidis | 69 |

### Classificació del millor jove

| | Ciclista | Equip | Temps |
| 1 | Adam Yates (GBR) | Orica-BikeExchange | 68h 17' 21" |
| 2 | Louis Meintjes (RSA) | Lampre-Merida | + 3'03" |
| 3 | Warren Barguil (FRA) | Team Giant-Alpecin | + 16' 20" |

### Classificació per equips

| | Equip | Temps |
| 1r | Movistar Team | 204h 44' 46" |
| 2n | Team Sky | + 7' 08" |
| 3r | BMC Racing Team | + 9' 40" |

## Abandonaments

* 15 - Jesús Herrada (ESP) (Movistar Team): Abandona
* 164 - Jens Debusschere (BEL) (Lotto Soudal): No surt

## Notes i referències

* ↑ «ÉTAPE 15 - Bourg-en-Bresse / Culoz» (en francès). letour.fr. [Consulta: 10 agost 2016].

## Enllaços externs

* 15a etapa al web del Tour de França
# Laticilla

Laticilla és un gènere d'ocells de la família dels pel·lorneids (Pellorneidae).

## Taxonomia

Segons la classificació del Congrés Ornitològic Internacional (versió 11.1, 2021) aquest gènere està format per dues espècies:
* Laticilla burnesii - matinera cuallarga fosca.
* Laticilla cinerascens - matinera cuallarga pàl·lida.
# Placa cimmeriana

La Placa Cimmeriana fou una divisió del supercontinent Pangea. Com a placa tectònica en moviment comprenia parts dels territoris actuals de Turquia, Iran, Afganistan, Tibet i de les regions d'Indoxina i Malàisia. Pangea era un supercontinent amb forma de "C" mirant cap a l'est i dins de la "C" hi havia l'oceà Paleo-Tetis. Dos microcontinents, que formen part de l'actual Xina, radicaven al nord-est vorejant l'oceà Paleo-Tetis. Fa uns 300 milions d'anys, es va iniciar una dislocació a l'est que va separar un prim arc de la part interior del braç sud de Pangea. Aquest nou microcontinent es denomina Cimmèria i conforme se separava, un nou oceà començava a formar-se darrere seu, Tetis. Conforme l'oceà Tetis es va anar ampliant, Cimmèria es va anar desplaçant al nord cap a Lauràsia i l'oceà Paleo-Tetis disminuint.
* Mapa de Pangea. AF = Afganistan, AL = Alborz, AP = Apulia, HT = Hellas-Taurus, LT = Lut-Central-Iran, ME = Menderes-Taurus, SM = Sibumasu, SS = Shandaj-Sirjan, ST = Sud Tibet
* Cimmèria definia el límit entre Paleotetis (minvant) i Tetis (augmentant).
* Fa 100 MA la placa cimmeriana ja ha xocat amb Lauràsia i ha originat plecs i fosses submarines.
# Marc Furi Lusc

Marc Furi Lusc (llatí: Marcus Furius Luscus) va ser un magistrat romà del segle ii aC. Formava part de la gens Fúria, una gens romana molt antiga.
Va ser edil plebeu l'any 187 aC juntament amb Gai Semproni Bles i va organitzar per segona vegada els Ludi Plebeii (Jocs plebeus).

## Referències

* ↑ Titus Livi. Ab Urbe Condita XXXIX,7
# Al corazón

Al corazón és una pel·lícula de l'Argentina filmada en color dirigida per Mario Sabato sobre el seu propi guió que es va estrenar el 6 de juny de 1996 i que va tenir com a narradors a Adriana Varela, Sergio Renán, Ernesto Sabato i Enrique Cadícamo. El tema del film és el tango i la recerca va estar a càrrec d'Irene Amuchástegui i Mario Sábato.

## Sinopsi

Documental sobre els encreuaments entre el tango i el cinema argentí.

## Repartiment

* Adriana Varela …relatora
* Sergio Renán … relator
* Ernesto Sabato … relator
* Enrique Cadícamo

### Fragments de films amb

* Elías Alippi
* Pepe Arias
* Olinda Bozán
* Alberto Castillo
* Hugo del Carril
* Eva Duarte
* Carlos Gardel
* Roberto Goyeneche
* Libertad Lamarque
* Tito Lusiardo
* Azucena Maizani
* Tita Merello
* Mariano Mores
* Florencio Parravicini
+ Rosita Quiroga
* Aníbal Troilo
* Luis Sandrini
* Ángel Vargas

## Comentaris

Sergio Wolf a Film va escriure:
| « | «només cal dir l'esbossat per un narrador –Renán- que llegeix textos esclerosats al voltant d'una de les poques produccions legítimes i nobles que va donar aquest país?...Més enllà que la productora Imagen Satelitaria només tingui els drets de films fins a la dècada del ’50, queda com a evidència…el moment en què Sábato fa un tall temporal de la seva pel·lícula. No hi ha risc» | » |
Quintín a El Amante del Cine va opinar:
| « | «Un vídeo per vendre a Ezeiza.» | » |
Adolfo Martínez La Nación va opinar:{{cita|«…pel·lícula tendra humorística nostàlgica i entretinguda al mateix temps…. trossos de films que van fer època …imatges que són al mateix temps nostàlgia i bellesa d'un temps irrecuperable…una invitació al record i a l'amor a la pantalla gran i al tango….Tot és aquí plàcid i permet a l'espectador no importa de quina edat recrear-se amb els records més entranyables dels nostres artistes….Tècnicament el film és perfecte… és endinsar-se en la més pura nostàlgia i és també reviure una època embolicada en la boira dels anys.»
Manrupe i Portela escriuen:
| « | «…un passeig parcial i incomplet per algunes constants temàtiques del tango argentí, la mare, la milonga, l'abandó. Encara que no defrauda al públic major i pot ser un bon acostament per al públic jove, aquells que pretenguin una anàlisi musical hauran d'esperar…En el duel de fragments d'arxiu, els contrapunts entre Gardel i Del Carril deixen en evidència les insuficiències actorales del primer al costat de la convicció del segon.» | » |

## Premis
### Asociación de Cronistas Cinematográficos de la Argentina

* Norberto Rapado, guanyador del Premi Cóndor de Plata al Millor Muntatge de 1997.

## Notes

* 1 2 3 Manrupe i Portela, 2003, p. 6.
* ↑ Martínez, Adrián. «Una cabalgata de la nostalgia». La Nación, 06-06-1996. Arxivat de l'original el 2016-09-23. [Consulta: 29 febrer 2016].}}

## Referències

* Manrupe, Raúl; Portela, María Alejandra. Un diccionario de films argentinos II 1996-2002. Buenos Aires: Editorial Corregidor, 2003, p. 5-6. ISBN 950-05-1525-3.

## Enllaços externs

* Información sobre Al corazón en el sitio del cine nacional
* Al corazón a YouTube
# Còssifa alablau

El còssifa alablau (Cossypha cyanocampter) és una espècie d'ocell paseriforme de la família dels muscicàpids pròpia de l'Àfrica occidental i central. Habita els boscos tropicals i subtropicals de frondoses humits i els de l'estatge montà. El 2016, el seu estat de conservació era de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còssifa alablau». Diccionari dels ocells del món. TERMCAT. [Consulta: 7 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 701. ISBN 978-84-16728-37-4.
* ↑ BirdLife International. «Blue-shouldered Robin-chat. Cossypha cyanocampter» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 gener 2021].
# Mary Akrami

Mary Akrami és directora del Centre de Desenvolupament d'Habilitats de les Dones Afganeses des de l'any 1999, creat durant el seu exili al Pakistan. Representava la societat civil afganesa en la Conferència de Bonn de 2001. L'any 2003, el Centre de Desenvolupament d'Habilitats de les Dones Afganeses va obrir el primer refugi de dones a Kabul, a l'Afganistan. El refugi ofereix consell legal, classes d'alfabetització, assessorament psicològic i formació bàsica per a dones que ho necessitin. Akrami respon al telèfon les 24 hores del dia en el refugi i, amb el seu lideratge, algunes de les dones d'allà han denunciat els seus agressors públicament i els han perseguit judicialment, una cosa impensable abans. Ha rebut amenaces a causa del seu activisme.
Va rebre, l'any 2007 el Premi Internacional Dona Coratge i va ser nomenada en la llista BBC 100 Women 2016 una de les dones més inspiradores i influents de l'any.
Akrami és membre de la New York University’s Human Rights Advocacy. Forma part també de la South Asian for Human Rights (SAHR) des de 2013. És una membre pionera de la Frontline Defenders de l'Afganistan com a líder de la reintegració de dones que han patit violència (viu en el refugi AWSDC) mitjançant l'apoderament, un gran nombre de residents del refugi es formen diàriament en la gestió hotelera i s'ha obert un restaurant per elles. Es tracta del primer restaurant de la història de l'Afganistan portat i propietat de dones. És també una membre activa en la comissió que s'encarrega d'elaborar lleis women friendly, una altra contribució valuosa en la línia de protegir els drets de les dones, aquest cop en el marc de la legislació. Akrami ha estat seleccionada, a més, com a membre del Comitè de Selecció de la Comissió Electoral de l'Afganistan. Recentment, se li ha donat la responsabilitat de treballar com a membre de l'Alt Comissionat per la Pau de l'Afganistan.

## Referències

* 1 2 3 4 Honorees
* ↑ «Unifem Afghan Women Leaders». Afghan Biographies. [Consulta: 3 juliol 2018].
* 1 2 What's an American lawyer doing in Afghanistan? - CSMonitor.com
* ↑ Afghan Women Slowly Gaining Protection, NYTimes, Retrieved 14 July 2016
* ↑ AWIU » 2007 WOC – Mary Akrami Arxivat 2014-12-13 a Wayback Machine.
* ↑ «BBC 100 Women 2016: Who is on the list?». [Consulta: 21 novembre 2016].
# Neil McCarthy

Neil McCarthy (Lincoln, Lincolnshire, 26 de juliol 1932 - Fordingbridge, Hampshire, 6 de febrer 1985) és un actor anglès conegut per la seva aparença física particular causada per l'acromegàlia. Va morir d'esclerosi lateral amiotròfica amb 52 anys.

## Filmografia

Filmografia:
* The Criminal (1960)
* Sands of the Desert (1960)
* Offbeat (1961)
* Solo for Sparrow (1962)
* The Pot Carriers (1962)
* The Cracksman (1963)
* Zulu (1964)
* The Hill (1965)
* Cuckoo Patrol (1967)
* El desafiament de les àguiles (Where Eagles Dare) (1968)
* Follow Me! (1972)
* Steptoe and Son Ride Again (1973)
* Trial by Combat (1976)
* La increïble Sarah (The Incredible Sarah) (1976)
* El lladre de Bagdad (The Thief of Baghdad) (TV, 1978)
* George and Mildred (1980)
* Shōgun (1980)
* The Monster Club (1980)
* Lluita de titans (Clash of Titans) (1981)
* Time Bandits (1981)

## Referències

* ↑ «Biografia de Neil McCarthy». The New York Times.
* ↑ «Filmografia de Neil McCarthy». The New York Times.
# Photograph

"Photograph" és el tercer senzill de l'àlbum Weezer (The Green Album), tercer disc del grup estatunidenc Weezer. Al Japó va ser llançat com a primer senzill en lloc de "Hash Pipe".

## Informació

El videoclip fou dirigit per Karl Koch, amic i director del web oficial del grup. Consisteix en una successió de material fotogràfic i vídeos realitzats durant la gira de l'àlbum The Green Album. També apareixen altres imatges de Rivers Cuomo jugant a futbol, Brian Bell jugant amb l'skateboard i fent malabarismes o Patrick Wilson jugant amb un patinet. No obstant Mikey Welsh toca el baix en la cançó, en el videoclip apareix Scott Shriner que ja l'havia substituït. El videoclip apareix en el DVD del grup Video Capture Device.
En diverses ocasions de la gira d'aquest àlbum, el bateria Patrick Wilson canta i toca la guitarra, i el cantant Rivers Cuomo s'encarrega de la bateria.
A la llista estatunidenca de rock modern va arribar a la 17a posició.

## Llista de cançons

Promo CD només ràdio
* "Photograph" (Edició ràdio) - 2:12
CD Retail (Japó)
* "Photograph" - 2:19
* "Christmas Celebration" - 2:22
# Arzu Okay

Arzu Okay (Istanbul, 1954) és una actriu turca, que va assolir la fama com una dona vamp actuant en la furia de les seks filmleri (pel·lícules de sex-comedia) de la dècada dels anys 70, però aquestes pel·lícules són només 24 entre les altres més de 120 pel·lícules seues. Abandonant Yeşilçam abans de cumplir els 30 anys, tornà al cinema als seus 60 anys, l'any 2016, amb el film "Yemekteydik ve Karar Verdim" ("Estava durant el sopar i he decidit"), de la directora Görkem Yeltan. En una entrevista, Arzu Okay va dir no haver vist les seves pel·lícules de "+ 18", "només perquè eren pel·lícules dolentes" i que va actuar en elles per raons econòmiques. En una altra entrevista recordà que abans d'actuar en aquesta categoria de films havia fet 80 pel·lícules però encara no guanyava diners suficients per a "deixar de passar fam". Després d'abandonar el cinema es va dedicar al comerç de roba de pell, primer a Istanbul, i des del 1986 a París. S'ha casat, i s'ha divorciat. Té una filla, Eda Su Neidik. La seva filla diu que està orgullosa de la carrera (pel·lícules) de la seva mare. Arzu Okay també és coneguda com una activista per a la pau i d'esquerra.

## Reconeixement

El 2012 va rebre el Premi d'Honor, en el Uluslararası Gezici Filmmor Kadın Filmleri Festivali (Festival Intinerant de Pel·lícules de la Dona Filmmor/Film morat).

## Referències

* 1 2 http://www.sabah.com.tr/magazin/2016/04/09/arzu-okayin-muhtesem-donusu#
* ↑ http://www.hurriyet.com.tr/37-yil-sonra-yeniden-40085084
* ↑ http://www.sondakika.com/haber/haber-arzu-okay-cektigim-18-lik-filmlerin-hicbirini-8366209/
* ↑ Hürriyet Pazar (Anex del diumenge del diari turc Hürriyet, 17 d'abril de 2016, p.5)
* ↑ http://www.milliyet.com.tr/-ciddi-ciddi-ac-kaldim-yoksa/pazar/haberdetay/21.07.2013/1739457/default.htm
* ↑ http://www.haberler.com/arzu-okay-in-kizi-ilk-kez-konustu-3032838-haberi/
* ↑ http://odatv.com/arzu-okay-liberallere-nasil-cikisti-2003121200.html
* ↑ http://www.ensonhaber.com/arzu-okay-diyarbakirda-hendek-eylemine-katildi-2016-01-05.html

## Enllaços externs

* Arzu Okay a IMDb
* Imatges de Arzu Okay

## Vegeu també

* Leyla Sayar
# Mas del Víctor de l'Estanc

El Mas del Víctor de l'Estanc és un mas situat al municipi d'Alcanó a la comarca catalana del Segrià.
# Matalàs de salvament

El matalàs de salvament o matalàs de salt és un coixí inflat d'aire que es col·loca al peu d'un edifici o estructura per a amortir la caiguda de les persones que hi han quedat atrapades i que han de saltar des d'una certa alçada.
Substitut de la lona de salvament, que subjectada per un grup de bombers per recollir una persona a punt de saltar d'un edifici en flames, tenia escassa fiabilitat i amb risc per als propis bombers, el matalàs de salvament és lleuger i fàcil de manipular per dues persones, s'infla amb una botella d'aire comprimit en 30 segons, o amb ventiladors.
Segons el model, l'alçada màxima de salt és de 16, 25 o 60 metres.
Es fabriquen en material resistent a la flama, a prova d'esquinçament i a prova de putrefacció.

## Referències

* ↑ Diccionari de bombers. Barcelona: Termcat. Generalitat de Catalunya, novembre 1995. ISBN 84-393-3689-6.
* ↑ «El matalàs de salvament SP 10, inflabilitat resitent». Fahrenheit 451. Núm. 19, 01-02-2006, pàg. 16.
* ↑ «Coixí de rescat d'aire» (en anglès). Departament de bombers de Pasadena.
* ↑ «Coixins de salt de rescat inflables» (en anglès). I. C. Brindle.
* ↑ «Coixí de salt» (en anglès). Rosenbauer.